《凤翀峰》
宋代·苏大璋

早起联镳上翠微，瞰虚历级步嵚崎。
昔闻华顶莲生藕，今见南山菊满篱。
纵眼横看天地阔，壮怀唯有鬼神知。
安期引我丹霄路，十里云烟特地披。

作者简介：福州古田人，字颙之，号双溪。少颖悟，年十三通《周易》。宁宗庆元五年进士。为道州教官，以阐扬正学为己任。召试馆职，累迁著作郎。力言禁锢道学之非，忤大臣意，出知吉州，致仕归。